Title: Beszámoló a tanulmányi elnökhelyettes március 1
Author: Jánosi Attila
Company: -

Beszámoló a tanulmányi elnökhelyettes március 1. és április 26. között végzett tevékenységéről

A beszámolóm első felében kiemelem a legfontosabb eseményeket, aztán pedig felsorolás-szerűen a többi esemény időrendben.

1. A hallgatók tájékoztatása
Továbbra is jelennek meg a Nyúz hasábjain tanulmányis cikkek, ezeket részben én, részben a TCS más tagjai írnak. Még több ilyen témájú cikk esedékes ebben a félévben. Átalakítás alatt van a ttkhok.elte.hu honlap, amelyek keretében átláthatóbb menürendszert építünk fel és jóval több információt és jobb módon helyezünk el a honlapon, ennek előkészítése is most zajlik (pl. készül a GYIK). A választmány ideiglenesen engem bízott meg az infólista kezelésével, ezt több kevesebb sikerrel igyekszem ellátni.

2. Kredit-újrafelvételi díj
Február végén és március elején a legfontosabb kérdés a kredit-újrafelvételi díj rendezése volt. Ezzel kapcsolatban Jancsó Tamás elnökkel közösen összegyűjtöttük az érveket, megírtuk az előterjesztést, folyamatosan egyeztettünk a kari vezetéssel. Majd felkészítettük az IT és KT tagokat a tárgyalásra. Én magam részt vettem a TOB ülésen, amely hosszadalmasan vitatkozott a kérdésről, majd pedig két Intézet tanácsülésén is (Fizika, Földrajz-Földtudomány), ahol igyekeztem válaszolni a felmerülő kérdésekre. A módosítást a Kari Tanács nagy többséggel elfogadta, a Szenátus pedig hétfőn tárgyalja (várhatóan), és fogadja el.

3. Kar Kiváló Hallgatója és Kar Kiváló Oktatója
Áprilisban zajlik minden évben ezen két díj nyerteseiről a döntés, amelyről a képviselő-listán is tájékoztatást adtam. A KKO odaítélésénél idén nem volt lehetőségem alaposabb elemzést végezni az OMHV statisztikákról, mert a döntés előtt két nappal kaptam meg csak az eredményeket, de összességében elég jó döntés született véleményem szerint. Újabb ötlet merült fel a kiosztás módjával kapcsolatban: az adott szakterület legjobb „Kar Kiváló Hallgatója” adja át a nyertes kiváló oktatóknak a díjat. Az ötletet már továbbítottam Homonnay dékánhelyettes úr felé, aki jó kezdeményezésnek tartotta.
Április 9-én a TOB, majd 15-én a Kari Tanács döntött a Kar Kiváló Hallgatója díjakról. A döntés során felmerült több ötlet és javaslat a KKH rendszerének megváltoztatására, ill. felmerült a közéleti pontok súlyának csökkentése is, de ezt a TOB többsége nem támogatta (igaz szavazás sem volt róla).
Mindkét díj kiosztásának és a döntés módja revízió alá fog kerülni, remélhetőleg minél előbb.

4. Felvételi jelentkezések 2009
Nyilvánosságra kerültek a felvételi jelentkezések adatai, amelyek számos érdekes következtetésre indíthatják azt, aki alaposan megvizsgálja őket. A BSc jelentkezésekben (szokás szerint) nincsen hiány, országos összehasonlításban is jól állunk, azonban az MSc és tanári MA jelentkezések már nem mutatnak ilyen pozitív képet. 

5. Utánpótlás-nevelés
Számos alkalom volt a fenn említett időszakban is, amikor előadást/szekciós tartottam. Kürtösi Szilvivel megszerveztük a bevonótábort, ami szerintem jól sikerült, itt előadást tartottam (HÖK feladatai, érdekképviselet) és szekciót vezettem. A bevontak és a mentorok számára továbbképzést tartottunk Jancsó Tamással április 20-án, ahol a tanulmányi alapismeretekről volt szó, és nagyszámmal jelentek meg érdeklődők, ez remélem a továbbiakban is így lesz. Végül a mostani hétvégén a mentortáborban vettem részt, és tartottam előadást, ill. vezettem szekciós (háromszor).
Mindemellett megkezdődött az utódkeresés és utódképzés fáradságos folyamata, mégpedig a múlt hétvégén egy Tanulmányi Csoport „vezetőképzőn”. A péntek délután folyamán egy kötetlen beszélgetés keretében az oktatás problémáiról, a javulás lehetőségeiről volt szó, sokféle résztvevővel (TCS tagok, szacskók). Jó hangulatú és hasznos kb. 4 órás beszélgetés volt. a szombati délután során a TCS tagok számára készítettem feladatlapot, amit közösen megbeszéltük és több, a közeljövő fontos kérdéseit beszéltük meg (itt merült fel a KKO kiosztásával kapcsolatos ötlet, beszéltünk a honlapról és a GYIK-ról). Itt jelentettem be, hogy a naptári év végéig szándékozom betölteni a tisztségemet, az addig hátralévő időszakban pedig felkészítem az érdeklődő jelentkezőket. Eddig Dukán András és Hamow Kamirán jelezte, hogy szeretne indulni majd a posztért, így őket kezdem el felkészíteni.

Tanulmányi elnökhelyettesként természetesen válaszoltam a beérkező kérdésekre, segítettem a hozzám forduló hallgatóknak. Rendszeresen tartottam a kapcsolatot a TO-val és Homonnay dékánhelyettes úrral. Részt vettem a Választmány stb. ülésein, a KT tagok munkáját összefoglalókkal segíteni (ld. képviselőlista)

Ezeken felül továbbra is dolgoztam irodavezetőként, igyekeztem (amennyire időm engedte) részt venni a Bódvarákó Gólyatáborral kapcsolatos ötleteléseken és a program kialakításában. Április 1-jén pedig Cseszregi Tamás, EHÖK elnök felkérésére elvállaltam az EHÖK tanulmányi alelnöki tisztségét, és azóta az ezzel járó feladatokat is ellátom (elnökségi ülések, TB vezetés, HJB és OKT ülés, vezetőképző előkészítése).

Időrendi felsorolás (az EHÖK alelnöki delegáltságaimmal együtt)

Március 3. TTK HÖK Küldöttgyűlés
Március 5. – Tanulmányi és Oktatási Bizottsági ülés (kreditfelvételi díj); utána Választmány
Március 6. – Fizika Intézet Tanácsa
Március 9. – Tanárképzési és Tanár-továbbképzési Tanács
Március 10. – Földrajz- és Földtudományi Intézet Tanácsa; utána dékáni bemutatkozás; majd Választmányi ülés
Március 13-15. – vezetőképző
Március 17. – TTK HÖK Választmány
Március 18. – Kari Tanács ülés (dékánválasztás és kreditfelvételi díj); utána OHÜB ülés
Március 24. TTK HÖK Választmány
Március 25. – PPK kari napok (tanárképzésben érintett karok beszélgetése)
Március 26. – Jegyzetbizottság, utána EHÖK TB
Március 27-29. – bevonótábor
Márius 29. – EHÖK TB munkahétvége
Március 30. TTK HÖK Választmány 
Április 2. – EHÖK KGY
Április 3-4. – HÖOK Vezetőképző (beszámoló hamarosan)
Április 6. – TTK HÖK Választmány 
Április 7. – FFI Intézeti Tanács
Április 9. – TOB ülés (KKH)
Április 14. TTK HÖK Választmány
Április 15. – Kari Tanács, utána EHÖK elnökségi ülés
Április 16. – Hallgatói Jogorvoslati Bizottság, Oktatási és Képzési Tanács ülése, majd EHÖK TB-t tartottam
Április 17-18. – Tanulmányi Csoport hétvége
Április 20. – EHÖK Kabinet ülése; utána továbbképzés előadás; majd az EHÖK Alapszabály megbeszélése
Április 21. TTK HÖK Választmány
Április 22. –  EHÖK elnökségi ülés
Április 24-26. - mentortábor